Det politiske slagordet «Ingen Tvangslove mot Fagorganisationen!» som parole på et banner i et demonstrasjonstog på Karl Johans gate i Oslo under arbeidernes internasjonale kampdag 1. mai tidlig på 1900-tallet. Foto: Narve Skarpmoen / Nasjonalbibliotekets bildesamling 
**Parole** (fransk for «ord», fra middelalderlatin) betyr vanligvis slagord, særlig i politiske demonstrasjoner, men kan også brukes om befalinger, oppfordringer til felles holdninger i visse situasjoner og annet.

Flere betydninger
-----------------

Parolen «Vi har sikkert mensen» i 8. mars-toget i Oslo under den internasjonale kvinnedagen 2017.  Foto: Ida Tolgensbakk 
Ordet «parole» ble opprinnelig brukt om feltrop, det vil si kjenningsord. Seinere fikk det flere betydninger: dagsbefaling, løsenord, slagord, ordre og stikkord. Det ble særlig brukt om påbud eller ordre fra en organisasjon til medlemmene. «Parole» kan også brukes om «orienterings- og instruksjonsmøte ved politiavdeling».

Paroler under andre verdenskrig
-------------------------------

«Parole fra Fri Fagbevegelse» til alle fagorganiserte under andre verdenskrig i Norge med utmeldelsesskjema, dersom deres fagforbund sender representanter til Nasjonal Samlings planlagte «Riksting».  Foto: Hjemmefrontmuseet 
Under den tyske okkupasjon av Norge og andre land under andre verdenskrig ble parole brukt som betegnelse på oppfordringer og forholdsregler som hjemmefrontens ledelse eller eksilregjeringa ga til den okkuperte befolkninga, blant annet gjennom «frihetssendere» (dvs. illegale radiosendere) og illegale aviser. Parolene veiledet befolkningen i hvordan de skulle opptre i bestemte situasjoner og overfor tyske provokasjoner. Den første landsomfattende parolen i det okkuperte Norge gikk ut ved årsskiftet 1941–42. Én parole som skaffet mange bry under rettsoppgjøret, forbød folk å søke kommunale stillinger i protest mot Nasjonal Samlings maktovertakelse. Men mange hadde ikke kjennskap til parolene, og uansett var de nødt til å ta arbeid for å klare seg. Stillinger ved brannvesenet var unntatt fra parolen, så anmeldelser under rettsoppgjøret av personer som var blitt ansatt ved brannvesenet, ble henlagt.

Annet
-----

På engelsk kan *parole* blant annet bety prøveløslatelse. *Parole parole* er navn på en fransk slager fra 1972.

Se også
-------

* Motto

Referanser
----------

1. 1 2 3 4  Oppslagsordet «parole» i *Bokmålsordboka* og *Nynorskordboka*
2. 1 2 3 4 5 6  Oppslagsordet «parole» i *Store norske leksikon* (artikkel med fri gjenbruksrett oppdatert 7. august 2016, lest 1. januar 2018)
3. ↑  Mappe 3000/1950, A-0155 arkivet etter finansrådmannen i Bergen, Bergen byarkiv

Eksterne lenker
---------------

* (en) Slogans – kategori av bilder, video eller lyd på Commons

| * v
* d
* r
PropagandaPropagandateknikker |
| --- |
| 
* Ad hominem-argument
* Autoritetsargument
* Blodanklage
* Code word
* Desinformasjon
* Doublespeak
* Falske nyheter
* Framing
* Gjerningens propaganda
* Glittering generality
* Greuelpropaganda
* Historisk revisjonisme
* Hundefløyte-politikk
* Ideograf
* Indoktrinering
* Kirsebærplukking
* Lawfare
* Moteord
* Negasjonisme
* Nytale
* Obskurantisme
* Populæreffekt
* PR
* Sensur
* Skremselspropaganda
* Slagord
* Spin
* Språkmanipulering
* Stor løgn
* «Vanlige folk»
* Weasel word
* Whataboutism

 |